  Туспуктэм: Константин Вознесенских 0+ 16-18 инвожое Удмуртиын «Музыкальная экспедиция» фестиваль радъяськоз. Концертъёс Ижкарын, Сарапулын но Воткаын ортчозы. Со сярысь Ижкар администрацилэн пресс-службаез ивортӥз. Фестивалез 16-тӥ инвожое 19 часын Киров нимо паркысь фан-зонаын усьтозы. Пыронэз дунтэк «Музыкальной экспедицие пыриськисьёс» но Удмуртиысь кун симфони оркестр Николай Роготнев кивалтэм улсын Бахлэн, Моцартлэн, Бетховенлэн, Брухлэн но Соллимлэн крезьгуръёссэс быдэстозы. Озьы ик валторнаен но альпийской сюр гумыен тодмо шудӥсьлэн Аркадий Шилклоперлэн гожтэм ужъёсыз чузъяськозы. «Музыкальная экспедиция» фестиваль Россиын 2014-тӥ арысен радъяське, Удмуртиын туэ со куинетӥзэ ортчоз. Кивалтӥсез –виолончелен быдэс дуннеын тодмо шудӥсь, Россиысь сӥё-дано артист Борис Андрианов. Тодэ вайытом, Удмуртиын «Музыка летом» фестиваль ортче, концертъёсты дунтэк учкыны яке Пушкинской картая билет басьтыны луэ. Тегъёс: крезьгур фестиваль Лулчеберет Удмуртия  